ÅR B

**14. ALMINDELIGE SØNDAG**

P: Kære kristne! Gud har sendt profeter til menneskene med sit budskab. Lad os bede om hjælp til at forstå, når han taler til os, og til at følge hans budskab:

1. For alle i Kirken,

 der har til opgave at videregive profetiske ord fra Gud,

 at de selv må følge disse ord og ikke deres egne idéer.

 Derom beder vi.

A: Herre, hør vor bøn.

2. For mennesker med ansvar i landet og i verden,

 at de må være lydhøre for Guds vilje og følge den.

 Derom beder vi.

A: Herre, hør vor bøn.

3. For alle, der føler,

 at de som Paulus har en torn i kødet,

 at Gud vil give dem nåde og styrke i deres afmagt.

 Derom beder vi.

A: Herre, hør vor bøn.

4. For forkyndelsen her hos os,

 at vore præster og vi selv må få nåde og forstand

 til at have den rette holdning til alt,

 hvad der kommer fra Gud.

 Derom beder vi.

A: Herre, hør vor bøn.

P: Herre Gud, himmelske Fader,

 du, som lod din Søn undervise i synagogen,

 giv, at vi må kunne skelne,

 om det budskab, der bliver forkyndt,

 kommer fra dig.

 Ved Kristus, vor Herre.

A: Amen.